OpenLLM-France/wikimedia huggingface dataset:
# Sant Salvador de Gra

L'església parroquial de Sant Salvador de Gra és a ponent de Gra, poble del terme de Torrefeta i Florejacs (Segarra), situat a la vall del torrent del Passerell. És una obra inclosa a l'Inventari del Patrimoni Arquitectònic de Catalunya.

## Història

L'indret de Gra és documentat des del segle xi (1031), en què el bisbe Ermengol d'Urgell llegà un alou que tenia a Torrefeta, el qual limitava a ponent amb el terme «Craza». La primera notícia documentada de l'església de Gra correspon al 15 de setembre de 1098, en l'acta de consagració de Santa Maria de Guissona; segons aquest document els bisbes consagrants, Ot de la Seu, Folc de Barcelona i Ponç de Roda, confirmaren a l'esmentada canònica els delmes, les primícies, les oblacions i els drets de defunció del terme de «Grada». Al segle xvi s'instituí la capella del Roser, on es venera una imatge d'aquesta Verge. El 1758, el bisbe d'Urgell efectuà una visita pastoral a l'església de Sant Salvador de Gra, sufragània de Guissona. En un inventari de Gra del 1868 hi constaven dues imatges de la Verge del Roser.

## Arquitectura

És un edifici d'una sola nau, que mesura a l'interior 15,30 m de llarg per 9,75 d'ample, coberta amb volta de canó reforçada per arcs torals i capçada a llevant per un absis de planta semicircular, cobert amb volta de quart d'esfera. El transsepte s'uneix amb la nau mitjançant uns arcs formers de mig punt. A la nau es poden observar diferents moments constructius d'aquesta església, sent el més primitiu el que correspon a un cos de planta rectangular i a l'absis, d'estil romànic. En èpoques posteriors s'anaren obrint els murs laterals per encabir diferents capelles.
A la façana ponentina hi ha el portal d'accés, d'estil classicista, emmarcat per dues pilastres sobre podi i entaulament amb frontó semicircular trencat per un blasó al centre, i al seu damunt, una finestra rectangular; ambdós elements són fruit d'una reforma del segle xviii. A l'angle nord-oest de l'edifici hi ha adossat el campanar, de planta quadrada i quatre ulls, alineat al pla de la façana i construït al segle XIX; en la unió del campanar amb la coberta de la nau hi ha una motllura que ressegueix el campanar a manera de cornisa. Tan sols dues finestres més al mur sud il·luminen l'interior de la nau; l'una amb arc de mig punt monolític, es troba a l'absis, i l'altra, quadrada i petita és al mur nord.
L'aparell és de grans carreus regulars a les cantonades i de carreus i carreuons als murs de l'edifici, en general regulars i amb tendència a la uniformitat, cosa que fa pensar en una datació del segle xii.

## Referències

* ↑ «Església parroquial de Sant Salvador de Gra». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 gener 2017].
* 1 2 3 4 Solé i Benito, Xavier; Ramos i Martínez, Maria_Lluïsa. «Sant Salvador de Gra». A: El Segrià Les Garrigues El Pla d'Urgell La Segarra L'Urgell. Barcelona: Enciclopèdia Catalana, 1997, p. 487-488 (Catalunya romànica, XXIV). ISBN 84-412-2513-3.

## Enllaços externs

* Generalitat de Catalunya Patrimoni
* Arquitectura Religiosa Patrimoni de Torrefeta i Florejacs
# Santa Clara

«Santa Clara» té aquests significats:
* Antropologia: Santa Clara (tribu índia)
* Biografies:
** Santa Clara d'Assís (1194-1253)
** Santa Clara de Janua o de Porta (? - s. XIII), fundadora del primer convent de clarisses de Barcelona
** Santa Clara de Manlleu, un dels màrtirs venerats a Santa Maria de Manlleu fins al 1936
* Toponímia:
** Santa Clara (Cuba), ciutat cubana, capital de la província de Villa Clara
** Santa Clara (Califòrnia), localitat estatunidenca de l'estat de Califòrnia
** Santa Clara (Nou Mèxic), localitat estatunidenca de l'estat de Nou Mèxic
** Santa Clara (Texas), localitat estatunidenca de l'estat de Texas
** Santa Clara (Utah), localitat estatunidenca de l'estat de Utah
** Santa Clara (Jujuy), ciutat argentina
** Santa Clara de Avedillo, municipi de la província de Zamora a la comunitat autònoma de Castella i Lleó
** Santa Clara de Olimar, localitat de l'Uruguai al nord-oest del departament de Treinta y Tres
** Santa Clara Valley a Califòrnia
* Edificis:
** Convent de Santa Clara, diversos indrets
** Església de Santa Clara, diversos indrets
** Monestir de Santa Clara, diversos indrets
* Miscel·lània:
** Orde de Santa Clara, religioses de l'orde religiós fundat per sant Francesc i santa Clara d'Assís
** Batalla del Baluard de Santa Clara, episodi del setge de Barcelona durant la Guerra de Successió Espanyola
** Santa Clara (equip ciclista), equip ciclista espanyol de 1994 a 1996
# Savdal

Sadval és el nom d'una organització política del Daguestan, que té com a finalitat la reunificació de la nació dels lesgins (lezgin).
Va sorgir el 1990 entre els lesguians de Daguestan (més de dos-cents mil, el sisè grup ètnic de la República) i de l'Azerbaidjan (uns dos-cents cinquanta mil, el segon grup ètnic de l'Azerbaidjan després dels àzeris). El seu programa polític proposava la unificació dels territoris lesguians d'ambdues repúbliques en un nou estat independent. Els lesguians de Daguestan es queixaven de ser tractats com a ciutadans de segona classe (l'atur entre els lèsguis és el doble que entre els altres grups ètnics de Daguestan)
El 1998 el grup es va escindir en dues branques: una radical, que va mantenir els objectius; i una moderada, que demanava un territori autònom al sud de Daguestan, amb status de república subjecte de la Federació russa. La lluita entre les dues faccions va debilitar el moviment que va perdre part del gran suport popular que havia gaudit. El març de 1999 es va constituir la Federació Nacional Lesguiana per l'autonomia cultural, dirigida per un lesguià de l'Azerbaidjan, i molts membres del Savdal van passar a aquest grup que era contrari a la independència nacional.
Nasyr Primov, un dels principals dirigents del Savdal (branca radical), va ratificar el 2004 l'opció per la independència, mentre l'ala moderada es va decantar per demanar la separació dels territoris lesguians del sud de Daguestan per unir-los al dels nord de l'Azerbaidjan i formar una regió autònoma dins la República de l'Azerbaidjan.
# Sassegnies

Sassegnies és un municipi francès, situat a la regió dels Alts de França, al departament del Nord. L'any 2006 tenia 287 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 318 | 336 | 293 | 301 | 289 | 290 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Marie Soigneux | |
# Sant Agustí des Vedrà

Sant Agustí des Vedrà és un poble del municipi de Sant Josep de sa Talaia, a l'illa d'Eivissa. Té 12.085 habitants (2022).
El nucli urbà està ubicat al nord-oest del centre municipal al capdamunt del Puig des Vedrà, que li permet una bona panoràmica de l'entorn. Prop hi ha cales com Platges de Comte, Cala Bassa, Port des torrent, Cala de Bou, Platja des Serral, Platja de s'Estanyol i Platja des Pouet.
La població gira al voltant de l'església de Sant Agustí, construïda el 1786, però que no va ser finalitzada fins principis del segle xix. Té la particularitat de ser l'únic temple de l'illa orientat cap al nord. L'explicació es troba en què dues famílies van insistir que l'església estava construïda en els seus terrenys. Així, per acontentar-los, es va alçar una façana de cara a les dues cases dels disputants. Originalment era una senzilla construcció rectangular, i el 1850 es van afegir dues capelles que li van atorgar l'aspecte cruciforme actual.
Hi destaca la seua producció vinícola.
La cova de sa Llenya, situada a la costa de la vénda de Dellà Torrent, és una cavitat estreta d'entre 25 a 30 metres de fondària.

## Referències

* ↑ «Instituto Nacional de Estadística».
* ↑ «Localitats: Sant Agustí des Vedrà» (en castellà). ibiza.travel. Consell Insular d'Eivissa. [Consulta: 14 maig 2023].
* ↑ Enciclopèdia d'Eivissa i Formentera, cova de sa Llenya

## Bibliografia

* Enciclopèdia d'Eivissa i Formentera, Sant Agustí des Vedrà
# Satrapia d'Assíria

La satrapia d'Assíria (Aθurā, en persa antic 𐎠𐎰𐎢𐎼𐎠 Aθurā) fou un territori de la Pèrsia aquemènida, integrat dins la gran satrapia de Babilònia.
La satrapia es dividia en tres satrapies menors:
* Assíria (Aθurā) formada per la Mesopotàmia al nord del coll de botella, arribant a l'oest fins al desert d'Aràbia; al nord-oest l'Eufrates la separava de les satrapies menors de Capadòcia a la part del Taure i de Síria; la frontera amb Armènia era el Tigris i el Centrites o Botan Çay (Botan Su); a l'est el Licos o Gran Zab i el Tigris la separaven de Arbelitis i Sittacene.
* Síria (Ebir-nāri) que incloïa Fenícia, Xipre i Palestina
* Cilícia a la part de mar
Mazaeus que fou sàtrapa menor de Cilícia a la meitat del segle iv aC, fou després sàtrapa d'Assíria i es va enfrontar amb Alexandre el Gran; finalment aquest el va nomenar com a gran sàtrapa de Babilònia.

## Referències

* ↑ Shaʻbānī, Riz̤ā. The book of Iran : a selection of the history of Iran. 1st ed. Tehran: Center for International-Cultural Studies, 2005, p. 11. ISBN 964-439-005-9.
# Scooter Braun

Scott Samuel "Scooter" Braun (Nova York, 18 de juny de 1981) és un mànager de talents estatunidenc. Té dues discogràfiques: Raymond-Braun Media Group (RBMG) i Schoolboy Records. Pel que fa a RBMG –que gestiona juntament amb l'intèrpret de R&B Usher, els artistes més importants que Braun representa són Ariana Grande i Justin Bieber. D'altra banda, a Schoolboy Records representa PSY, Carly Rae Jepsen i Asher Roth. També representa The Wanted, que és una banda britanicoirlandesa formada el 2009.

## Referències

* ↑ «SB Projects». ScooterBraun.com. Arxivat de l'original el 2012-08-22. [Consulta: 10 abril 2013].
* 1 2 Benjamin, Jeff. «Psy Signs to Scooter Braun's Label, Will Appear at MTV VMAs». Billboard.
# Santa Creu d'Enviny

La Santa Creu d'Enviny és una església romànica propera als pobles de Montardit de Dalt i Llarvén, en el terme municipal de Sort, de la comarca del Pallars Sobirà. Pertanyia al municipi d'Enviny. És a uns 550 metres a l'oest-sud-oest de Montardit de Dalt i a uns 850 al sud-sud-est de Llarvén, en el vessant oriental de la Serra de la Solana, a la dreta de la Llau de Sant Joan i a l'esquerra de la Llau de la Caella. L'església forma part d'un conjunt, juntament amb la masia de la Sant Creu i la borda annexa a la masia.

## Bibliografia

* Lloret, Teresa; Castilló, Arcadi. «Sort - Enviny». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Vegeu també

* Borda de Jonico
* El Sant Crist de Montardit de Dalt

## Enllaços externs

* La Santa Creu d'Enviny en el seu entorn, a l'Institut Cartogràfic de Catalunya
# Santa Creu (l'Ametlla del Vallès)

Santa Creu és un nucli de població del terme municipal de l'Ametlla del Vallès, a la comarca catalana del Vallès Oriental.
El nom del nucli de població té l'origen a l'ermita romànica de Santa_Maria_de_la_Creu, que estava situada a la zona i que va desaparèixer al segle xvii.
# Scorpaena bergii

Scorpaena bergii és una espècie de peix pertanyent a la família dels escorpènids. Fa 10 cm de llargària màxima. És un peix marí, associat als esculls de corall i de clima subtropical (41°N-7°N) que viu fins als 75 m de fondària. Es troba a l'Atlàntic occidental: des de Bermuda, Nova York i Florida, les Bahames i Mèxic fins al nord de Sud-amèrica.
És inofensiu per als humans.

## Referències

* ↑ Evermann, B. W.; Marsh, Millard C. «The fishes of Porto Rico» (pdf). Bulletin of the U.S. Fish Commission, v. 20 (pt 1), 1900, pàg. 49-350, Pls. 1-49.
* 1 2 3 4 Froese, Rainer; Reyes, Rodolfo B. «Scorpaena bergii Evermann & Marsh, 1900 Goosehead scorpionfish» (en anglès). Fishbase.
* ↑ Robins, C., Richard. A field guide to Atlantic Coast fishes of North America (en anglès). Boston: Houghton Mifflin, 1986, p. 354. ISBN 0-395-31852-1.
# Selecció de futbol del Poble Gitano

La selecció de futbol del poble Gitano és l'equip representatiu d'aquesta comunitat dispersa al món, especialment a Europa.
No pertany a la FIFA ni a la UEFA, però és membre de la ConIFA. Fins a l'últim moment es va esperar que participés en la primera Viva World Cup realitzada a Occitània el 2006, però no va poder assistir ja que els seus membres no van poder obtenir el visats.
A causa que aquesta selecció representa una cultura, i no a un territori, des de 2004, any en què l'equip es va formar, van triar França com a seu.
En el seu primer partit, el dissabte 9 de juny de 2007 a l'Stade des Guilland de Montreuil, l'equip gitano va guanyar 3-1 contra la selecció de futbol d'Ambazònia. El 2015 va participar en la Copa Europa de Futbol de ConIFA 2015, acabant en 5a posició.

## Resultat en competicions
### Copa del Món de Futbol ConIFA

| Any | Posició |
| 2014 | No va participar |
| 2016 | No va participar |
| 2018 | No va participar |
| Total | 0/3 |

### Copa d'Europa de Futbol ConIFA

| Any | Posició | PJ | PG | PE | PÀG | GF | GC | DG |
| 2015 | 5a | 3 | 1 | 0 | 2 | 7 | 8 | -1 |
| 2017 | No va participar | | | | | | | |
| 2019 | No va participar | | | | | | | |
| Total | Millor: 5a | 3 | 1 | 0 | 2 | 7 | 8 | -1 |

## Partits

| Data | Estadi | Lloc | Competició | | Rival | Resultat |
| 9 de juny de 2007 | Stade des Guilland | Montreuil, França | Amistós | Poble Gitano | Ambazònia | 3-1 |
| 17 de juny de 2015 | Stadion Oláh Gábor Út | Debrecen, Hongria | Copa d'Europa de ConIFA 2015 | Poble Gitano | Padània | 2-3 |
| 18 de juny de 2015 | Stadion Oláh Gábor Út | Debrecen, Hongria | Copa d'Europa de ConIFA 2015 | Poble Gitano | Ellan Vannin | 1-3 |
| 19 de juny de 2015 | Stadion Oláh Gábor Út | Debrecen, Hongria | Copa d'Europa de ConIFA 2015 | Poble Gitano | País Székely | 4-2 |
| 16 de maig de 2016 | | Milà, Itàlia | Amistós | Poble Gitano | Padània | 0-2 |

## Referències

* ↑ «Abkhàsia inaugura el mundial de les 'seleccions oblidades' per la FIFA». Vilaweb, 27-05-2016. [Consulta: 11 desembre 2019].
* ↑ «ConIFA European Football Cup 2015» (en anglès). RSSSF. [Consulta: 12 abril 2019].

## Enllaços externs

* Perfil en ConIFA.org Arxivat 2020-04-09 a Wayback Machine.
# Selecció de futbol del Níger

La Selecció de futbol del Níger és l'equip representatiu del país a les competicions oficials. Està dirigida per la Federació Nigerina de Futbol (en francès, Fédération Nigerienne de Football), pertanyent a la CAF.
La participació en la CAN 2012 serà la primera aparició d'aquesta selecció en una competició internacional.

## Competicions internacionals
### Participacions en la Copa del Món

* De 1930 a 1974 – No hi participà
* De 1978 a 1982 – No es classificà
* 1986 – Abandonà
* 1990 – No hi participà
* 1994 – No es classificà
* 1998 – Abandonà
* 2002 – No hi participà
* De 2006 a 2018 – No es classificà

### Participacions en la Copa d'Àfrica

* De 1957 a 1968 – No hi participà
* De 1970 a 1972 – No es classificà
* 1974 – Abandonà
* 1976 – No es classificà
* De 1978 a 1980 – Abandonà
* 1982 – No hi participà
* 1984 – No es classificà
* De 1986 a 1990 – No hi participà
* De 1992 a 1994 – No es classificà
* 1996 – Abandonà durant la classificació
* 1998 – Desqualificada per l'abandonament de 1996
* De 2000 a 2010 – No es classificà
* 2012 - Primera ronda
* 2013 - Primera ronda
* 2015 a 2017 - No es classificà
# Sehima

Sehima és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Sehima alpinii
* Sehima ciliare (Munro) Roberty
* Sehima ischaemoides
* Sehima galpinii Stent
* Sehima nervosa (Rottler) Stapf
* Sehima nervosum (Rottl. ex Willd.) Stapf.
* Sehima notatum (Hackel) A.Camus
* Sehima sulcata (Hack.) A.Camus
* Sehima sulcatum
# Sara Saftleven

Sara Saftleven (Utrecht, 26 de maig de 1645 - Naarden, 1702), fou una pintora neerlandesa de l'Edat d'Or neerlandesa.

## Biografia

Era filla del pintor de paisatges Herman Saftleven, qui li va ensenyar a pintar.Primer va estar casada amb Jacob Adriaensz Broers el1671 qui va morir sis anys més tard. El 1685 va tornar a contreure matrimoni amb el capità Paul Dalbach, el qual va morir el 1691. De nou es va casar per tercera i última vegada l'any 1692 amb l'alcalde de Naarden, Jacob Ploos, que va morir dos anys més tard, no va tenir fills. Les seves pintures de bodegons de flors no són conegudes actualment i dos únics dibuixos es troben al Museu Boijmans Van Beuningen.

## Referències

* 1 2 3 4 «Sara Saftleven» (en neerlandès). Rijksbureau voor Kunsthistorische Documentatie. [Consulta: 17 abril 2016].
* ↑ «Sara Saftleven» (en neerlandès). historici.nl.
# Serrat del Riconco

El Serrat del Riconco és un serrat de l'Alta Ribagorça que fa de termenal entre els termes municipals del Pont de Suert i de la Vall de Boí. Antigament, però, la seva meitat sud-occidental feia de termenal entre Llesp i Malpàs, tots dos integrats des del 1970 en el municipi actual del Pont de Suert. L'extrem nord-est del serrat feia de termenal entre Malpàs i Durro.
A la meitat del seu recorregut, on es trobaven els antics termes de Durro, Llesp i Malpàs, enllaça amb la Serra Capitana, que davalla cap al nord-oest. El seu punt més elevat, a l'extrem nord-est, és el Corronco, de 2.543,3 m. alt.
# Sciara

Sciara (sicilià Sciara) és un municipi italià, dins de la ciutat metropolitana de Palerm. L'any 2007 tenia 2.712 habitants. Limita amb els municipis d'Aliminusa, Caccamo, Cerda i Termini Imerese.

## Administració

Llista d'alcaldes :
| Període | Identitat | Partit |
| 2008- | Salvatore Rini | Centreesquerra |
# Serratalt (Castellar de la Ribera)

* Aquest article tracta sobre el cim de Serratalt a Castellar de la Ribera. Vegeu-ne altres significats a «Serratalt (Tiurana)».
El Serratalt és una muntanya de 828 metres que es troba al municipi de Castellar de la Ribera, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrato

Serrato és un municipi de la província de Màlaga a Andalusia. La seva extensió superficial és de 29,19 km² i el 2019 tenia 477 habitants. Forma part de la Serranía de Ronda.
Va ser una Entitat local autònoma dins el municipi de Ronda, fins que al desembre de 2014 es va constituir com a municipi.

## Referències

* ↑ «Decreto 167/2014, de 2 de diciembre, por el que se aprueba la creación del municipio de Serrato por segregación del término municipal de Ronda (Málaga)». BOJA, 19-12-2014 [Consulta: 12 febrer 2020].
# Secció de ciclisme del Futbol Club Barcelona

Seccions esportives del Futbol Club Barcelona :
| Futbol (masc.) | Futbol (fem.) | Atletisme | Bàsquet (masc.) | Bàsquet (fem.)* |
| Bàsquet (fem.)* | Bàsquet Cadira* | Beisbol | Ciclisme | Futbol americà* |
| Futbol indoor | Futbol platja | Futbol sala | Gimnàstica | Handbol |
| Handbol a 11 | Hoquei gel | Hoquei herba | Hoquei patins | Judo |
| Lluita | Natació | Patí artístic | Patí artístic sobre rodes | Rugbi a 13 |
| Rugbi a 15 | Tennis | Voleibol (masc.) | Voleibol (fem.)* | eSports |
(*) Equips associats :
La secció de ciclisme del Futbol Club Barcelona fou una antiga secció del club ja desapareguda.

## Història

La secció es va crear el 1927, incorporant grans estrelles en aquell moment com Marià Cañardo o Muç Miquel. Va aconseguir victòries en proves com la Volta a Catalunya o la Volta a Espanya. L'any 1943 desaparegué per motius econòmics.
L'any 2003, el president en aquell temps del club, Joan Laporta, va voler recuperar la secció. Es va intentar fer un projecte per a ciclistes amateurs que tenia com a director esportiu a Melcior Mauri. Però el 2007, un altre cop els problemes econòmics van fer tancar la secció.

## Principals ciclistes

* Marià Cañardo
* Juli Borràs
* Joan Juan
* Muç Miquel
* Joan Mateu Ribé
* Josep Campamà
* Julián Berrendero
* Federico Ezquerra
* Antonio Andrés Sancho
* Diego Cháfer
* Manel Costa
* Agustí Miró
* Antonio Destrieux
* Joan Gimeno
* Manuel Izquierdo
* Fermín Trueba Pérez
* Fernando Murcia
* Delio Rodríguez Barros

## Palmarès

* 1r a la Volta a Catalunya de 1927 (amb Marià Cañardo)
* 1r a la Volta a Catalunya de 1941 (amb Antonio Andrés Sancho) i la classificació per equips
* 1r a la Volta a Catalunya de 1942 (amb Federico Ezquerra) i la classificació per equips
* 1r a la Classificació per equips de la Volta a Espanya de 1942
* 1r a la Volta a Catalunya de 1943 (amb Julián Berrendero) i la classificació per equips

## Referències

* ↑ Melcior Mauri serà el nou director tècnic de la secció ciclista del FC Barcelona
* ↑ El FC Barcelona cierra su equipo ciclista por problemas económicos

## Enllaços externs

* Plana a la web oficial del Barça Arxivat 2010-01-11 a Wayback Machine.
* Petita història de la secció
# Sliepkovce

Sliepkovce és un poble i municipi d'Eslovàquia. Es troba a la regió de Košice, a l'est del país, prop de les fronteres amb Hongria i Ucraïna. La primera referència escrita de la vila data del 1314.
# Shioyaki

El shioyaki (japonès: 焼き魚) és una tècnica pròpia de la cuina japonesa de fer a la graella vedella, aviram, però sobretot peix. La particularitat principal és que l'aliment es refrega amb sal, la qual es deixa sovint fins a mitja hora, abans de ser posat a la graella. Alguns dels peixos més habituals de cuinar amb aquesta tècnica són l'Ayu (Ayu no Shioyaki, 鮎の塩焼き), el salmó (Sake no shioyaki, サケの塩焼き) i el verat (Saba no shioyaki, 鯖の塩焼き).

## Enllaços externs

* Preparació del shioyaki (anglès)